Biologian+kurssin+kasvikokoelma

__** Kasvikokoelman valmistaminen 2017 **__ Kasvikokoelma liittyy opetussuunnitelmaan. __Kasvio ei ole vanhemmilla teetettävä ohjelmanumero__. Kokoelma arvostellaan kokeena. Arvosteltavat osat ovat kokoelman tekeminen ja lajintuntemus. Elo-syyskuussa kasvit ovat jo parhaat päivänsä nähneet ja kukassa on enää harvoja loppukesän kukkijoita. Aito ja oikea näyte tehdään kukkivasta kasvista, joten kukkimisajankohdan tietäminen on hyödyllistä. Tietoa löytyy kasvikirjoista ja interverkosta. Marjat eivät kuulu näytteeseen eikä niitä siis saa olla näytteessä. Kasvit kerätään listan mukaan. Kokoelman näytteet ovat kerättävissä paikkakunnalta. Näytteitä ei siis tarvitse hakea Virosta, Ahvenanmaalta eikä Saariselältä, koska lajit ovat paikkakunnalla yleisiä kasveja. Kerääminen tapahtuu kuivalla poutasäällä. Yritä ottaa näyte siten, että juurtakin tulee mukaan. Jos kasvi on kookas, sitä voi taitella ”siksak” tyyliin, jotta se mahtuu paperille. Näytteen tulee olla kokonainen eikä yksittäinen lehti tai verson pätkä. Poikkeuksena kesän listalla olevasta tervalepästä riittää 2-3 lehteä ja vaivaiskoivusta pätkä versoa, joka sopii A4-arkille. Maastossa näytteet voi mainiosti kerätä paperikassiin. Sujauta mukaan muistilappu kasvin löytöpaikasta – laita lappu sitten myöhemmin näytteen mukana sanomalehtien väliin. Valmista näytteet heti kotiin saavuttuasi. Kasvit kuihtuvat kassissa hyvin nopeasti. Kirjastosta voit lainata kasvikirjallisuutta, josta kasveja voi tutkia tarkemmin. Tieteellisiä nimiä ja kasvien kuvia löydät myös interverkosta kuuklettamalla. Tarvitset sanomalehteä imupaperiksi, painoja ja teippiä sekä lyijykynän. Asettele kasvi sanomalehdelle edustavasti ja nätisti. Laita nyt se muistilappu kasvin kaveriksi. Lisää päälle varovasti sanomalehteä noin viisi sivua ja sitten seuraava näyte. Jatka näin kunnes keräämäsi kasvit ovat tietoineen sanomalehtien välissä. Lopuksi päälle tulee näytteen kokoinen levy ja sen päälle vielä painoa. Painoina voit käyttää kirjoja. Voit siis laittaa samaan lehtipinoon useita näytteitä. Anna kuivua painojen alla mielummin kaksi viikkoa. Jos kasvit ovat kookkaita ja paksuja, kannattaa vaihtaa imupaperia välillä homehtumisen estämiseksi.
 * Kasviot on palautettava biologian opettajalle arvosteltavaksi syyskuun viimeiseen koulupäivään mennessä. **
 * Yleistä **
 * Näytteen valmistus **

Kiinnitä valmiit kuivaneet näytteet A4-arkille tai vaikka pahville muutamalla teippisuikaleella. Sammalnäytteistä yksi–kaksi yksilöä, ei kasaa eikä tuppoa. Paperista voi leikata suikaleita, joilla liimalla kasvit voi myös kiinnittää. Joskus on käytetty myös ohutta lankaa ja neulaa. Myös A3 kokoon voi kokoelman valmistaa. __Lisää kasvin tiedot: nimi, tieteellinen nimi, kuvaus löytöpaikasta, keräyspäivämäärä ja oma nimi.__ Maailma on jo muovia pullollaan, joten kontaktimuovin käyttö on kielletty. Yksi näyte arkkia kohti. Toimita kokoelmasi koululle syyslukukauden alkaessa määräpäivään mennessä. Viimeinen palautuspäivä ilmoitetaan elokuussa koulujen alkaessa. Tähän projektiin ei tarvitse ostella kansioita. Paperille kiinnitetyt näytteet voi tuoda kouluun vaikka paperikassissa. __ Oheisesta listasta keräät 25 näytettä oman maun mukaan. __

Näytteet pisteytetään. Oikein tehty näyte oikeine tietoineen on 4 pistettä. Maksimipisteet 4x25=100 pistettä. Väärin tunnistettu näyte on 0 pistettä. Puuttuvista tiedoista vähennetään pisteitä. Jos esimerkiksi tieteelliset nimet puuttuvat kaikista näytteistä tulee vähennystä 25 pistettä.

Jos suunnittelet laajemman kokoelman palauttamista, sovi asiasta open kanssa etukäteen. Valmistaudu tunnistamaan näytteesi. Kokoelmaan liittyen järjestetään lajintuntemuskoe. [|Tästä pääset katselemaan kasvien kuvia.]
 * Lopuksi **

**__ Kasvioon kerättävät näytteet kesän 2017 lista: __** **__Plantae Fennicae__**


 * 1. mustikka**
 * 2. puolukka**
 * 3. variksenmarja**
 * 4. kanerva**
 * 5. oravanmarja**
 * 6. metsätähti**
 * 7. vanamo**
 * 8. metsäimarre**
 * 9. kultapiisku**
 * 10. seinäsammal**
 * 11. kerrossammal**
 * 12. tupasvilla**
 * 13. suopursu**
 * 14. isokarpalo**
 * 15. vaivaiskoivu**
 * 16. rauduskoivu**
 * 17. hieskoivu**
 * 18. harmaaleppä**
 * 19. tervaleppä**
 * 20. haapa**
 * 21. pihlaja**
 * 22. tuomi**
 * 23. raita**
 * 24. ranta-alpi**
 * 25. taikinanmarja**
 * 26. järviruoko**
 * 27. ahvenvita**
 * 28. järvikorte**
 * 29. järvikaisla**
 * 30. rantakukka**

Esimerkki: // Kevätpiippo (Luzula pilosa) // // Tuore kangasmetsä, uimaranta, Luhalahti, Ikaalinen // // 12.6.2013 // // Matti Meikäläinen //

[|Nettikasvio]